Vi ankom sent tirsdag aften før påske, men det var ikke noget problem, for værten var i lejligheden for at give os nøgler og information om lejligheden og nabolaget. Han var sød og hjælpsom på alle måder, der var frugt, slik og et glas vin til os. Vi fik at vide, hvilke restauranter i nærområdet, der var værd at besøge. Og det holdt stik, vi prøvede de to af de tre. Lejligheden svarede til beskrivelsen og billederne. En ung lejlighed, som vores ældste søn var helt vild. Hyggelig og charmerende lejlighed. Og der var absolut stille i lejligheden, trods stueplan. Der er en vej ud til stue og køkken, men meget lidt trafik. Soveværelset og det andet værelse ligger ud om fællesarealerne, og her var ingen uro. Det var for tidligt om året til at vi kunne udnytte altanen, men fint, at den er der. Vi kan kun sige, at vi har nydt at være i lejligheden, og drengene fik set fodbold på det store tv, som er i stuen. Vi vil gerne bo der igen. Friedrichshain er et godt område, og fra lejligheden var der kort til Frankfurter Tor, hvor U-bahn går til fx Alexander Platz få stationer væk.